Man gevonnis vir plaasvrou se wurgdoodSusan Kotze Foto: Verskaf Kol. Ronel Otto, woordvoerder van die polisie, het gesê Kgoantha het in die Modimolle-streekhof skuldig gepleit en is tot 15 jaar tronkstraf gevonnis vir moord en 15 jaar vir gewapende roof, waarvan vyf jaar gelyklopend uitgedien sal word. Kgoantha is effektief tot 25 jaar tronkstraf gevonnis. Familielede het op 6 Januarie op Kotze se liggaam afgekom toe hulle haar nie in die hande kon kry nie. Toe hulle gaan ondersoek instel op die plaas, het die huis se ligte gebrand, maar die huis was gesluit en daar was geen reaksie nie. Die polisie is ontbied en haar liggaam is in die huis aangetref. Sy is met ŉ draadhanger verwurg. Twee selfone, ŉ klein bedrag kontant en haar Ford Bantam-bakkie is gesteel. Kgoantha is drie dae ná die moord by sy oom se huis in Northam in hegtenis geneem. Hy het glo takies om die huis vir Kotze verrig.